Ralfs Nemiro

Ralfs Nemiro (dzimis  Rīgā) ir latviešu jurists, uzņēmējs un politiķis, bijušais Latvijas ekonomikas ministrs un 13. Saeimas deputāts. Pārstāvējis partiju "Par cilvēcīgu Latviju" (agrākā KPV LV) un partiju "Latvija pirmajā vietā".

 Dzīvesgājums 
Mācījies Rīgas 94. vidusskolā, ieguvis maģistra grādus Latvijas Universitātes Juridiskajā fakultātē un Biznesa, vadības un ekonomikas fakultātē.

Nemiro strādāja par juristu Nodarbinātības valsts aģentūrā (2001—2002), Ekonomikas ministrijā (2002—2003), SIA "Darts Gard" (2003—2004), zvērinātā notāra Luda Saknes birojā (2004—2015) un ZAB "Rebenoks & Vilders" (kopš 2006).Ralfa Nemiro dzīvesgājuma apraksts  Ekonomikas ministrijas mājas lapā em.gov.lv, skatīts 2019. gada 9. jūlijā

 Politiskā darbība 
Partijas KPV LV sastāvā 2017. gada Latvijas pašvaldību vēlēšanās ievēlēts Jelgavas novada domē.

2018. gadā ievēlēts 13. Saeimā. No 2019. līdz 2020. gadam bijis ekonomikas ministrs Krišjāņa Kariņa valdībā.

2019. gada 19. jūnijā R. Nemiro pieņēma lēmumu atcelt valsts AS "Latvenergo" padomi. Izveidoto pagaidu padomi vadīja viņa padomnieks un bijušais darba partneris Pāvels Rebenoks, taču pagaidu padome drīz vien pati atkāpās.Potenciālo «Latvenergo» padomes locekļu vērtēšanai būs mēnesis laika lsm.lv 2019. gada 4. jūlijā

2020. gada 16. martā R. Nemiro atkāpās no ekonomikas ministra amata pēc Satversmes aizsardzības biroja lēmuma anulēt pielaidi valsts noslēpumam. Drīz pēc tam atjaunoja Saeimas deputāta mandātu.

2020. gada ārkārtas Rīgas domes vēlēšanās R. Nemiro bija partijas KPV LV saraksta līderis, tomēr saraksts nesaņēma pietiekošu vēlētāju atbalstu un Rīgas domē neiekļuva. 2020. gada nogalē R. Nemiro no partijas "Par cilvēcīgu Latviju" (agrākā KPV LV) izslēdza.

2021. gada oktobrī pret R. Nemiro tika uzsākts kriminālprocess par kukuļdošanu, iesaistoties amatu sadalē Dobeles novada domes vadībā. Gada nogalē kriminālprocess tika izbeigts. 2022. gadā pievienojies Aināra Šlesera izveidotajai partijai "Latvija pirmajā vietā", no kuras saraksta kandidēja 14. Saeimas vēlēšanās, taču netika ievēlēts.

 Atsauces 

 Ārējās saites 
 Informācija Ekonomikas ministrijas mājaslapā 

Kategorija:1981. gadā dzimušie
Kategorija:Rīgā dzimušie
Kategorija:"Par cilvēcīgu Latviju" politiķi
Kategorija:Latvijas ekonomikas ministri
Kategorija:13. Saeimas deputāti
Kategorija:Latvijas juristi
Kategorija:Latvijas Universitātes absolventi